**Proces – verbal**

**Încheiat azi miercuri 13 ianuarie 2021 cu ocazia derulării şedinţei ordinare a Consiliului Local Coroisânmărtin,**

Sedinţa a fost convocată la data de 6 ianuarie 2021 cu Dispoziţia primarului nr.2/2021.

La şedinţă participă toţi consilierii locali.

Sedinţa se desfăşoară în Căminul Cultural Coroisânmărtin respectandu-se regulile de distanţare socială, domnul preşedinte Tănasă Mircia supune la vot proiectul Ordinii de Zi transmis cu 5 zile înainte de data şedinţei :

1.Proiect de Hotăre privind aprobarea devizului general, a indicatorilor tehnico-economici actualizati si asigurarea cofinantarii de la bugetul local pentru obiectivul de investiţie „Reabilitare, extindere şi dotare infrastructură educatională pentru învăţământ obligatoriu, unitate situată în satul Coroisinmărtin şi satul Odrihei, comuna Coroisinmartin”.

2. Proiect de Hotărâre privind modificarea și completarea Regulamentului de instituire și administrare a taxei speciale de salubrizare pentru finanțarea Sistemului de Management Integrat al Deșeurilor solide menajere și similare în județul Mureș aprobat prin HCJ 77/2019 și aprobarea taxei speciale de salubrizare pentru anul 2021, în Comuna Coroisânmărtin.

3. Proiect de Hotărâre privind aprobarea rezilierii Contractului nr. 983 din 16.04.2019 de delegare a gestiunii activităţilor de colectare şi transport a deşeurilor municipale şi a altor fluxuri de deşeuri, și operarea stației de transfer Bălăușeri, componente ale serviciului de salubrizare al judeţului Mureş, zona 6 Bălăușeri.

4. Proiect de hotarare privind desemnarea reprezentantului Consiliului Local Coroisînmartin în Consiliul de administraţie al Scolii Gimnaziale Coroisânmărtin.

5.Proiect de Hotărare privind aprobarea domeniilor în care va fi prestată muncă în folosul comunităţii în anul 2021.

6.Proiect de Hotărare privind nominalizarea reprezentantului Comunei Coroisânmărtin în Adunarea Generală a Asociației de Dezvoltare Intercomunitară AQUA INVEST MURES.

In continuare secretarul dă citire procesului verbal al şedinţei anterioare precizând că s-a străduit să surprindă sinteza dezbaterilor dar nu a avut o misiune chiar uşoară înrucât au existat şi replici suprapuse pe care i-a fost greu să le surprindă şi să le insereze. Se supune la vot, procesul-verbal este aprobat cu unanimitate de voturi de către domnii consilieri.

Pentru primul punct al Ordinii de Zi privind aprobarea devizului general, a indicatorilor tehnico-economici actualizati si asigurarea cofinantarii de la bugetul local pentru obiectivul de investiţie „Reabilitare, extindere şi dotare infrastructură educatională pentru învăţământ obligatoriu, unitate situată în satul Coroisinmărtin şi satul Odrihei, comuna Coroisinmartin” domnul primar dă citire Proiectului de hotărâre explicând succinct despre care investiţie este vorba. Domnul Gândilă Doru deşi susţine că este cel mai interesat să se realizeze investiţia are rezerve foarte mari în privinţa finalizării lucrărilor în anul 2023 teremen care în accepţiunea dânsului nu poate fi depăşit. Deasemenea domnul Gândilă se interesează dacă sunt resurse pentru a cofinanţa investiţia şi dacă sunt soluţii alternative de spaţii care să să poată fi utilizate ca săli de clasă astfel încât procesul educational să nu fie perturbat. Domnul primar răspunde că acest termen va fi prelungit, deasemenea şi secretarul susţine că odată demarată carede că lucrarea va fi dusă la bun sfârşit. In privinta plasării elevilor în alte spaţii atât domnul primar căt şi o parte din consilieri susţin că sunt spaţii suficiente în comună care vor fi aduse în stadiu de utilizare provizorie, secretarul subliiniind că aceste decizii vor fi luate în strânsă colaborare cu reprezentanţii Inspectoratului Scolar Judeţean iar instrucţiunile vor fi precise atât pentru directorul şcolii cât si pentru cadrele didactice, investiţia fiind una de mare importanţă pentru comunitate iar măsurile nu pot fi dispuse arbitrar. Deasemenea se va avea în vedere posibilitatea aducerii unor clase după masa dacă nu vor fi spaţii suficiente şi adecvate. Domnul Moldovan Clălin spune că important este să se semneze contractual de finanţare apoi soluţii locale se vor găsi pentru toate. Privitor la cofinanţare domnul primar răspunde că în perioada derulării proiectului în buget vor fi cuprinse sumele necesare astfel încât absorbţia banilor europeni să nu fie periclitată. Se supune la vot **HCL nr.1/2021** se adoptă cu unanimitate de voturi.

Pentru al doilea punct privind modificarea și completarea Regulamentului de instituire și administrare a taxei speciale de salubrizare, primarul prin Proiectul de hotărâre şi referatul de aprobare susţine că atât Regulamentul cât şi taxa trebuie aprobate întucât comuna face parte dintr-o structură asociativă la nivel judeţean, în privinţa ridicării transportului şi neutralizării deşeurilor, taxa de 6,05 lei fiind calculată şi supusă aprobării pentru toate uat urile din mediul rural. Domnii Gândilă Doru şi domnul Suciu Gheorghe Iuliu susţin că nu poate ADI Ecolect să decidă în cadrul Uat-urilor iar necesitatea majorării taxei nu se justifică de vreme ce nu se văd îmbunătăţiri la serviciul de salubrizare.Deasemenea domnul Suciu Gheorghe este nemulţumit de taxa de salubrizare pentru o persoană care a fost instituită pentru casele nelocuite sau locuite temporar fiind susţinut şi de către domnii Varga Rebeka, Tântărean Claudiu şi Lupşa Vasile Sorin. Secretarul răspunde că întradevăt uat-urile decid dacă aproba sau nu taxa însă nu trebuie uitat că şi Comuna Coroisânmărtin face parte dintr-o asociaţie care a investit foarte mult în infrastructura de transfer şi neutralizare a deşeurilor iar o altă soluţie mai ieftină e greu de gasit, deşeurile trebuie ridicate din comună şi în final neutralizate iar respectarea prevederilor referitoare la protecţia mediului şi implicit regimul deşeurilor sunt foarte strict monitorizate. Deasemenea secretarul răspunde că pentru casele nelocuite s-a introdus taxa în Regulament întrucât s-a considerat că si acele clădiri în urma întreţinerii produc deşeuri şi că nu este corect ca ceilalţi cetăţeni să suporte contravaloarea acestor deşeuri, iar o monitorizare a tuturor gospodăriilor este cu neputinţă mai ales în uat-urile mari. Deasemenea domna Varga Rebeka susţine că fără educarea populaţiei nu se va reuşi colectarea selectivă a deşeurilor secretarul spunând că Societatea care operează în zonă avea obligaţii în sensul acesta dar din păcate nu le-a onorat. Domnul Gândilă susţine că nu a înteles nimic din documentaţia referitoare la calcularea taxei fiind completat de către domnul primar care la fel sustine că nici în cadrul şedinţelor desfăşurate la nivelul Ecolect explicaţiile nu au fost convingătore. Deasemenea secretarul susţine că trebuie să voteze fiecare cum îi dictează conştinţa şi cu responsabilitate însă consideră că la unele întrebări trebuie să răspundă dânsul cunoscând şi punctual de vedere al autorităţilor judeţeane. Domnul preşedinte propune să se supună la vot . Se constată că 5 consilieri au votat pentru respective domnii Cernea Nicolae, Moldovan Călin, Tănasă Mircia, Popovici Teodor şi Bartos Csaba, 4 voturi împotrivă respectiv domnii Gândila Doru, Varga Rebeka, Tântărean Claudiu Ioan, Lupşa Vasile Sorin iar domnii Suciu Gheorghe Iuliu şi Szekely Ana Maria au preferat să se abţină. Fiind nevoie de 6 voturi pentru Proiectul de Hotărâre nu este aprobat. Dupa contabilizarea votului secretarul atrage atenţia că în cazul nefericit în care neaprobarea taxei ar avea consecinţă excuderea din ADI deşi consideră că totuşi nu se va ajunge până acolo, ar putea atrage o răspundere administrativă sau civilă pentru consiliul local conform legii, evident dacă situatia cetăţenilor ar fi îngreunată. Domnul Gândilă susţine că dânsul nu consideră că trebuie să răspundă pentru votul exprimat, secretarul spunând că este vorba de instituţia răspunderii consilierilor locali. Se trece la punctul următor privitor la aprobarea rezilierii Contractului nr. 983 din 16.04.2019 de delegare a gestiunii activităţilor de colectare şi transport a deşeurilor pentru zona 6 Bălăuşeri din care face parte şi Comuna Coroisânmărtin. Primarul prezintă Proiectul de Hotărâre susţinând că pe lângă somaţia transmisă de ADi Ecolect în luna august Societăţii prestatoare, încă de la începutul activităţii de preluare a deşeurilor au apărut suspiciuni legate de corectitudinea căntăririlor reprezentanţii Primăriei fiind puşi în situaţia de a monitoriza această Societate , la fel şi domnul Ormenişan reprezentatnt ADI Ecolect s-a implicat în procedura de monitorizare care în final a condus la apricarea măsurii rezilierii contractului. Domnul Suciu Gheorghe întreabă dacă nu există pericolul ca o Societate inlocuitoare să nu fie găsită şi să se creeze un vid în privinţa ridicării deşeurilor, primarul spune că ADI Ecolect va fi împuternicită să semneze contractual prin achizitie directa la fel cum a procedat cu actualul prestator şi nu există acest risc. Deasemenea nu lipsesc suspiciunile privitoare la interesele politice care ar putea propulsa o altă Firmă care ulterior să se constate că nu se achită de obligaţiile contractuale. Secretarul spune că pe modelul pe care l propune Ecolectul, adica rezilierea contractului şi următoarea Societate va fi sancţionată dacă nu se achită de obligaţiile contractuale. Si domnul Gândilă Doru spune că referitor la colectarea selectivă nu au fost distribuite instrucţiuni pentru ca oamenii să stie ce au de făcut răspunzându-i-se că era sarcina operatorului prin contract. Se supune la vot HCL **nr.2/2021** se adoptă cu unanimitate de voturi. La punctul 4 privind desemnarea reprezentantului Consiliului Local Coroisînmartin în Consiliul de administraţie al Scolii Gimnaziale Coroisânmărtin domnul primar dând citire Proiectului de hotărâre solicită să se recurgă la propuneri. Domnul Lupşa Vasile Sorin îl propune pe domnul Gândilă Doru invocând faptul că este de profesie iar domnul Moldovan Călin pe domnul Tănasă Mircia care este pensionr şi are posibilitatea să fie prezent ori de căte ori are nevoie conducerea şcolii. Domnul Gândilă spune că dânsul nu doreşte să facă parte din Consiliul de administraţie al Scolii, dânsul s-a retras din consiliu şi din calitatea de cadru didactic pentru a evita situaţii de incompatibilitate sau conflicte de interese pe de o parte iar pe de altă parte, ponderea cadrelor didactice în Consiliul de administraţie ar fi prea mare. Rămânând doar domnul Tânasă propus, se supune la vot **HCL nr.3/2021** este adoptată cu unanimitate de voturi.

Pentru punctul 5 domnul primar dă citire Proiectului de hotărâre şi implicit domeniilor propuse pentru prestarea muncii în folosul comunităţii. Doamna Varga Rebeka întreabă câte persoane care lucrează efectiv şi primesc ajutor social sunt? Primarul răspunde că nu ştie cifra exacta dar va comunica la şedinţa următoare, dar oricum sunt puţini cei care sunt apţi pentru muncă şi se poate conta pe dânşii într-o mică măsură. Si doamna Szekely Ana Maria insisită că nu se cunoşte numărul măcar aproximativ?. Domnul Gândilă Doru consideră că nu trebuie nominalizat viceprimarul ca responsabil cu evidenţa orelor de muncă întrucât a fost nominalizat printr-o hotărâre anterioară care nu a fost abrogată, secretarul spunând că la instituţiile care solicită hotărârea nu se poate face trimitere la o hotărâre mai veche. Deasemenea domnul Gândila spune că nu a văzut să se cureţe şanţurile cu lopata, era mult mai indicat să fie puşi la lucru beneficiarii de ajutoare sociale decât să fie închiriat buldoexcavatorul şi că de multă vreme nu s-au mai văzut socialiştii pe stradă. Domnul viceprimar îl întreabă pe domnul Gândilă unde a aruncat gunoaiele, răspunsul fiind că la tomberon. Doamna Varga Rebeka sustinut de domnul Gândilă spun că sunt multe gunoaie aruncate pe malul Târnavei, nu sunt identificaţi făptuitorii şi mai ales nu sunt traşi la răspundere iar ajutoarele sociale se dau fără a fi puşi la muncă. Primarul susţine că orele de muncă se efectuează dar sunt multe situaţii în care reprezentantul familiei este cel care nu poate să muncească, mai mult pandemia a afectat bunul mers al lucrurilor fiind perioade când beneficiarii nu au putut fi scoşi la muncă iar unii au prifitat de pe urma pandemiei. Secretarul susţine că doamna care a fost numită în funcţie cu atribuţii de asistenţă socială trebuie să fie mult mai vigilentă atât în privinţa declaraţiilor persoanelor asistate social cât şi a anchetelor sociale. Domnul Cernea spune că de exemplu în satul Soimuş este ordine şi nu se poate generaliza, problemele sunt în satul Odrihei. Deasemenea doamna Varga Rebeka propune organizarea unor adunări cu cetăţenii, cu persoanele care sunt asistate social pentru curătenia în cimitire, malul Târnavei şi alte locuri care necesită curăţenie. Primarul apreciază că cimitirele având administrator aceştia ar trebui să se ocupe de întreţinerea lor însă ideea doamnei Rebeka i se pare foarte bună, mai mult doamna Rebeka spune că este dispusă să renunţe la indemnizaţie pentru dotarea cu echipament a participanţilor prin acţiunea dorindu-se educarea în spirirtul ordinii şi curăţeniei. Domnul Gândilă Doru spune că cimitrul eroilor şi alte locuri l-a curăţat de fiecare data cu elevii dar de când s-au dat ajutoarele sociale nu le-a mai curăţat. Domnul primar spune că deşi este de accord cu acţiunea, totuşi educaţia are cine să o facă nefiind o sarcină a primăriei sau a consiliului local. In privinţa acţiunii de curăţenie pe malul Târnavei secretarul atrage atenţia că pe lângă faptul că reprezentanţii Apelor Române au această sarcină, o deplasare a oamenilor în zona albiei este foarte periculoasă şi trebuie asumată, pe lângă pericolul de înec exista pericolul infactului în contact cu apa rece şi dânsul nu o recomandă. Doamna Varga spune că în aceea zonă trebuie deplasaţi oamneni apţi pentru o astfel de acţiune. Se mai discută despre înlocuirea menzilor cu ore de muncă, ajungându-se la concluzia că este prea blândă măsura înlocuirii, iar aceasta nu este aplicată nici la timp, astfel încât nu mai poate fi considerate ca o măsură de coerciţie iar rolul de exemplaritate este cu totul inexistent.

Se supune la vot **HCL nr.4/2021** se adoptă cu unanimitate de voturi.

Pentru ultimul punct al Ordinii de Zi privind nominalizarea reprezentantului Comunei Coroisânmărtin în Adunarea Generală a Asociației de Dezvoltare Intercomunitară AQUA INVEST MURES, având în vedere importanta introducerii apei pentru comună, primarul este nominalizat în unanimitate reprezentant în cadrul Adunării Generale a ADI, adoptându-se **HCL.5/2021**.

Nemaifiind discuţii domnul preşedinte declară închise lucrările şedinţei.

**Preşedinte de şedinţă, Contrasemnează : Secretar general,**

**Tănasă Mircia Pop Mircea**